Markku Kuitunen

Markku Kuitunen (22. marraskuuta 1953 TyrväntöKuka kukin on 2011, s. 436 – 29. toukokuuta 2024 Hämeenlinna) oli suomalainen ympäristötieteilijä ja professori. Hän toimi Jyväskylän yliopistossa ympäristötieteen professorina 2000–2016. 

Akateeminen ura
Markku Kuitunen aloitti uransa opetustehtävissä 1970-luvulla. Hän oli Tammelan vs. johtajaopettaja vuonna 1974. Sen jälkeen hän työskenteli kartoittajana, laboranttina ja kartanpiirtäjänä Hämeenlinnassa vuosina 1974–1976.

Kuitunen opiskeli biologiaa Jyväskylän yliopistossa. Hän väitteli vuonna 1989 Jyväskylässä tohtoriksi.Liikuntasosiologian, ympäristötieteen ja laskentatoimen professorit virkaan  Jyväskylän yliopisto, 2004. Viitattu 15.2.2017. Kuitusen väitöskirja (Food, space and time constraints on reproduction in the common treecreeper (Certhia familiaris L.)) käsitteli ravinnon ja elinympäristön merkitystä puukiipijän (Certhia familiaris) lisääntymiselle.Markku Kuitusen väitöskirja  Kansalliskirjasto Finna.  Viitattu 15.2.2017.

Akateemisen uransa Kuitunen aloitti Jyväskylän yliopistossa suunnittelijana vuonna 1982. Sen jälkeen hän toimi erilaisissa tutkimus- ja opetustehtävissä Jyväskylän yliopiston biologian laitoksella (nykyisin laitos tunnetaan nimellä bio- ja ympäristötieteiden laitos). Hän toimi laitoksella assistenttina vuodesta 1982. Sittemmin hän työskenteli yliassistenttina vuosina 1989–2000.

Kotimaan lisäksi Kuitunen työskenteli ulkomailla. Hän teki tutkimustyötä Unkarissa vuosina 1984, 1985 ja 1986, Yhdysvalloissa vuosina 1996 ja 2005 sekä Australiassa vuonna 2006.

Professoriksi
Markku Kuitunen nimitettiin ensimmäistä kertaa ympäristötieteen professuuriin vuonna 2000 ja hän aloitti toimessaan vuonna 2001. Vuonna 2004 hänet nimitettiin vakinaiseksi ympäristötieteen professoriksi, jonka erikoisala olivat ympäristötieteet, etenkin ympäristövaikutusten arviointi ja hallinta. Hän aloitti kyseisessä virassa elokuussa 2004. Ympäristövaikutuksien tutkimus Jyväskylän yliopistossa on painottunut yhdyskuntien toimintaan sekä erilaisiin luonnon- ja maankäytön toimintoihin. Niiden ohella on selvitetty mm. ympäristövaikutusten lainmukaisen arviointiprosessin vaikuttavuutta. 

Kuitunen jäi virastaan eläkkeelle marraskuun lopussa 2016.Annual Report 2016. Jyväskylän yliopiston matemaattis-luonnontieteellinen tiedekunta. 2017. Jäähyväisluentonsa hän piti joulukuussa 2016.Markku Kuitunen, henkilökohtainen tiedonanto. Nanotiedekeskus, Jyväskylän yliopisto. Joulukuu 2016.

Tutkimusura
Professori Kuitusen tutkimus keskittyi ympäristötieteen alalle. Hän tutki, miten ympäristövaikutuksia voi arvioida ja miten niitä voi hallita. Hän oli syvällisesti perehtynyt erilaisiin ympäristö- ja maisemaekologian sekä luonnonsuojelubiologian kysymyksiin. Hän selvitti, millaisia valintakriteerejä luonnonsuojelussa käytetään ja miten erilaiset menetelmät valitaan. Muita hänen keskeisiä alojaan olivat maankäytön suunnittelu, ympäristöasenteet sekä paikkatietosovellukset.

Kuitunen on julkaisi tutkimuksistaan useita kymmeniä tieteellisiä artikkeleita.

Kirjailija ja toimittaja
Kuitunen toimitti uransa aikana useita artikkeleita biologian alan lehtiin. Hän työskenteli myös toimittajana. Vuosina 1983–1984 hän oli Luonnon tutkija -lehden toimitussihteeri ja vuonna 1985 sen päätoimittaja.

Toimitustyön ohella Kuitunen julkaisi teoksia ympäristötieteen alalta sekä alan oppimateriaalia.

Työn ulkopuolella
Vapaa-ajallaan professori Kuitunen harrasti lintuja, valokuvausta ja puutarhan hoitoa.Kuka kukin on 2011, s. 436–437.

Teoksia
Food, space and time constraints on reproduction in the common treecreeper (Certhia familiaris L.) Jyväskylä: Jyväskylän yliopisto, 1989.  (Kuitusen väitöskirja)
 Haapalehto, Tuomas; Kotiaho, Janne & Kuitunen, Markku: Metsäojituksen ja ennallistamisen vaikutukset suokasvillisuuteen Seitsemisen kansallispuistossa. Vantaa: Metsähallitus, 2006. 

Oppimateriaalit
 Haimi, Jari & Kuitunen, Markku: Ekologian ja ympäristönhoidon cum laude -lajintuntemus: eläimet. Jyväskylän yliopiston biologian laitoksen opetusmoniste. Jyväskylä: Jyväskylän yliopisto, 1990. ISSN 0780-0827 
 Niskanen, Ilkka & Kuitunen, Markku: Ilmansuojelu.	Jyväskylän yliopiston biologian laitoksen opetusmoniste n:o 58.  Jyväskylä: Jyväskylän yliopisto, 1991. ISSN 0780-0827
Ympäristönsuojelun perusteet: BIO 022. Jyväskylän yliopiston biologian laitoksen opetusmoniste n:o 62. Jyväskylä: Jyväskylän yliopisto, 1994. ISSN 1238-4232

 Lähteet 

Luokka:Jyväskylän yliopiston professorit
Luokka:Suomalaiset professorit
Luokka:Vuonna 1953 syntyneet
Luokka:Vuonna 2024 kuolleet